Nikaragoa
I Nikaragoa dia firenena any Amerika Afovoany. Voafaritr' i Kôsta Rika izy any atsimo ary i Hôndorasy any avaratra. Manana morontsiraka ao amin' ny Ranomasimbe Pasifika sy ao amin' ny Ranomasina Karaiba izy. Izy no firenena lehibe indrindra any Amerika Afovoany.

Mizara ho faritra ara-jeôgrafia telo lehibe ny tanim-pireneny: any atsinanana no ahitana an' i Moskitia, izay lemaka amorontsiraka lehibe manatrika ny Ranomasina Karaiba sady rakotra ala trôpikaly amin' ny ampahany; eo afovoany no misy ny tany avo, izay manana salan-kaavo 600 m ary zarazarain' ny tandavan-tendrombohitra maromaro (mihoatra ny 2 000 m ny Cordillera Isabelia); any andrefana, mitodika any Pasifika, dia ahitana tandavan-tendrombohitra volkano (mbola misy volkano maromaro, ary tandindomin-doza voajanahary io faritra io). Saika ny antsasaky ny tanin' i Nikaragoà no rakotra ala. Any atsimo-andrefan' ilay firenena no misy ny Farihy Nicaragua izay farihy lehibe indrindra any Amerika Afovoany.

Ny mponin' i Nikaragoà dia ahitana vondrom-piarahamonina kreôla, mainty hoditra sy Amerindiana. Saika ny 90 %-n' ny mponina no katôlika.

Miompana indrindra amin' ny fambolena ny toekaren' i Nikaragoà, indrindra ny kafe sy ny landihazo ary ny akondro. I Nikaragoà koa no iray amin' ny firenena be mpiompy omby any Amerika Afovoany.

Zanatany espaniôla ny Nikaragoà nanomboka tamin' ny taona 1524, lasa firenena manam-mahaleo tena i Nikaragoà hatry ny 15 Septambra 1821 ary nikambana tamin' ny Faritany Mikamban' ny Amerika Afovoany (Provinces unies d'Amérique centrale). Niala tamin' ilay fikambanana izy tamin' ny taona 1838 ary lasa repoblika mizaka tena tamin' ny taona 1854.

Jeôgrafia 

I Nikaragoà dia manana velarana mirefy 129 494 km² ary 10 254 km² amin' ireo no tany. Miisa 5,8 tapitrisa eo ho eo ny mponina. 

Firenena be tendrombohitra i Nikaragoa, ny tany lemaka eny amorontsiraka (Karaîba sy Pasifika) dia miakatra tsimoramora any amin' ny tandavan-tendrombohitra anivo (vita dilatra) hatrany amin' ny tendro Mogoton (2 438 m). Any avaratra no misy ny tendro farany avo indrindra, akaikin' ny sisintan' i Hôndorasy. Misy zetra ny any amin' ny sisin-tany atsimo.

Ny tany lemaka amin' ny morontsiraka pasifika dia be afotroa, indrindra eo amin' ny cordillère Maribios, misy ny farihy Nicaragua (na Cocibolba) sy ny farihy Managua. Misy nosy maro ao amin' ny farihy Nicaragua, anisan' izany ny nosin' afotroan' i Ometepe sy ny tambanosin' i Solentiname. Ny 7 %'ny velarantan' i  Nikaragoa dia velaran' ny farihy.

Pôlitika 

Repoblika ara-parlemanta i Nikaragoa, iray ihany ny isan' ny efitra (Antenimieram-pirenena). Solombavambahoaka miisa 93 no manan-tseza eo amin' ny Antenimieram-pirenena, mitondra mandritry ny efa-taona ny filoha lany.

Toe-karena 

  Gouvernement du Nicaragua

Jereo koa 
Firenena ao Amerika: Antigoa sy Barboda - Arjentina - Bahamasy - Barbady - Belizy - Bôlivia - Brezila - Dôminika - Ekoadôra - Etazonia - Goatemala - Goiana - Grenady - Haity - Hôndorasy - Jamaîka - Kanada - Kioba - Kôlômbia - Kôsta Rika - Meksika - Nikaragoa - Orogoay - Panama -  Paragoay - Però - Pôrtô Rikô - Repoblika Dôminikana - Salvadôro - Santa Losia - Santa Kity sy Nevisy - Santa-Vinsanta-sy-Grenadina - Silia - Sorinama - Trinite sy Tôbagô -Venezoela

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika

Firenena